সরকার প্রধানগণ কমনওয়েলথ্ এর বিভিন্ন প্রাসঙ্গিকতাসহ বৈশি^ক, সমসাময়িক বিভিন্ন ঘটনাবলী বিশেষত জলবায়ু পরিবর্তন, টেকসই উন্নয়ন, বাণিজ্য ও বিনিয়োগ, অভিবাসন এবং সন্ত্রাসবাদ ও জঙ্গিবাদ দমনে গুরুত্বপূর্ণ সিদ্ধান্ত নেন। নেতৃবৃন্দ ইশতেহারে উল্লেখ করেন মৌলবাদ, সন্ত্রাসবাদ ও জঙ্গিবাদ কমনওয়েলথসহ বিশ্ব শান্তি ও নিরাপত্তার প্রতি ব্যাপক হুমকি এবং তাঁরা যে কোন ধরনের জঙ্গিবাদ ও সন্ত্রাসবাদকে নিন্দা জানান। সদস্য রাষ্ট্রের উন্নয়ন ও সক্ষমতা দৃঢ় করতে অভিবাসনের গুরুত্ব বিবেচনা করে নেতৃবৃন্দ নিরাপদ, নিয়মতান্ত্রিক ও নিয়মিত অভিবাসন প্রক্রিয়া এবং অভিবাসীদের মানবাধিকারের প্রতি সম্মান প্রদর্শন করা প্রয়োজন বলে ইশতেহারে উল্লেখ করেন।